

**Republika e Kosovës**

**Republika Kosova - Republic of Kosovo**

***Qeveria – Vlada – Government***

***Komuna e Lipjanit***

**PLANI I VEPRIMIT KUNDËR BRAKTISJES DHE MOSREGJISTRIMIT TË SHKOLLËS**

**2024-26**

**Përmbajtja**

Lista e shkurtesave …………………………………………………………………………………

Hyrje ………………………………………………………………………………………………

Konteksti.........................................………………………………………………………….........

Qëllimi i planit të veprimit………………………………………………………………………..

Objektivat ..........................................…………………………………………………...............

Shtojca.............................................................................................................................................

**Shkurtesat**

**=====================================================**

**MASHTI** Ministria e Arsimit, Shkencës, Teknologjisë dhe Inovacionit

**DKA** Drejtoritë Komunale të Arsimit

**SMIA** Sistemi i Menaxhimit të Informacioneve në Arsim

**EPRBM** Ekipi për Parandalim dhe Reagim ndaj Braktisjes dhe Mosregjistrimit

**KN** Këshilli i nxënësve

**KP** Këshilli i prindërve

**KPAK** Komiteti i Prindërve të Arsimit të Kosovës

**QPS** Qendra për Punë Sociale

**OJQ** Organizatë Joqeveritare

**UNICEF** Fondi Ndërkombëtar për Fëmijë i Kombeve të Bashkuara

**ECMI** Qendra Evropiane për Çështje të Minoriteteve

**HYRJE**

Janë një varg konventash dhe standardesh ndërkombëtare, të cilat kërkojnë qasje dhe mundësi të barabartë në arsim cilësor, prandaj shteti ka detyrim të ndërmarr të gjitha masat e nevojshme për të siguruar të drejtën e arsimit për të gjithë qytetarët e vet pa dallim gjinie, etnie, aftësie e gjendje tjetër.

Meqë po flasim për shkollat dhe nxënësit/ fëmijët e arsimit parauniversitar, po i referohemi eksluzivisht **Konventës për të Drejtat e Fëmijës,** si traktati që i mbulon në mënyrë gjithëpërfshirëse të drejtat e fëmijës në çdo cep të botës. Duke u thirrur në parimet bazë të kësaj konvente, shtetet orientojnë politikat nacionale, prandaj ato janë bazamenti i të drejtave universale për çdo fëmijë/ individ: **Mosdiskriminimi,**  **Pjesëmarrja, Interesi më i lartë i fëmijës dhe**  **Zhvillimi i potencialit të plotë.**

Bazuar në këto parime, institucionet arsimore duhet të kujdesen për pjesëmarrje dhe gjithëpërfshirje në arsim cilësor, duke siguruar zhvillimin e fëmijëve brenda potencialit të plotë.

Kushtetuta e Republikës së Kosovës (Nenin 47) dhe legjislacioni i arsimit garantojnë të drejtën e arsimimit për të gjithë pa dallim gjinie, etnie, aftësie a gjendje tjetër, duke pasur përbazë të drejtat e njeriut/ fëmijës.

Ligjet aktuale: Ligji për Edukimin Parashkollor, Ligji për Arsimin Parauniversitar, Ligji për Arsim dhe Aftësim Profesional, Ligji për arsimin dhe aftësimin për të rritur, Ligji për Ligji për Inspeksionin e Arsimit në Kosovë, Ligji për Arsimin në Komunat e Republikës së Kosovës, etj, bashkë me aktet nënligjore përcjellëse adresojnë mundësitë e barabarta dhe qasjen e gjithëpërfshirëse në arsim cilësor.

Barrierat e natyrave të ndryshme brenda sistemit arsimor, sidomos ato të qasjes në arsim, ndërlidhur me faktorët e shumtë individualë, familjarë, shoqërorë me kontekste të ndryshme sociale, ekonomike, shëndetësore e kulturore, kërkojnë qasje multidisiplinare, prandaj i kemi ligjet tjera relevante si: Ligji për Shërbime Sociale dhe Familjare, Kodi i Përkohshëm i Procedurës Penale, Ligji i Policisë, shëndetësisë etj, që bashkë me rregulloret dhe mekanizmat tjerë institucionalë, na e kërkojnë bashkëveprimin e plotë për të funksionuar si hallka të shtetit në adresimin e problemeve me të cilat ballafaqohemi.

Legjislacioni i arsimit, obligon institucionet përgjegjëse si: Ministria e Arsimit, Shkencës, Teknologjisë dhe Inovacionit, komunat, institucionet arsimore dhe komunitetin, që të marrin të gjitha hapat e arsyeshëm që institucionet arsimore të jenë cilësore, gjithëpërfshirëse, humane dhe të sigurta, siç e kërkojnë politikat arsimore, përfshirë standardet për shkollat mike, kurrikulat dhe secila hallkë e sistemit arsimor. Janë një varg aktesh nënligjore që ndihmojnë zhvillimin e procedurave për sigurimin e qasjes e barabartë në arsim, zbatimin e ligjeve në fuqi.

Pastaj kemi dokumentet strategjike relevante që për prioritet kanë pjesëmarrjen dhe gjithëpërfshirjen në arsim, si dhe dokumentet tjera stategjike ndërsektoriale dhe procedurat standarde që adresojnë aspektet e qasjes në arsim të viktimave të trafikimit, dhunës, krimit dhe rrethanave tjera çfarëdo qofshin ato.

Në funksion të zbatimit të këtyre politikave dhe konkretisht në adresimin e pjesëmarrjes në arsim ne me këtë plan komunal përqendrojmë vëmendjen te parandalimi dhe reagimi ndaj raktisjes dhe mosregjistrimit të shkollës, për të siguruar që të gjithë fëmijët, të jenë përfitues të sistemit arsimor dhe të zhvillohen bredna potencialit të plotë.

**Konteksti**

Procesi mësimorë në teritorin e Komunës së Lipjanit organizohet mbështetur në legjislacionin në fuqi më konkretisht në Ligjin Nr. 03/L040 për Vetëqeverisjen Lokale, Ligjin Nr. 03/L-068 për Arsimin në Komunate Republikës së Kosovës, Ligjin Nr. 04/L-032 për Arsimin Parauniversitar në Republikën e Kosovës sipas të cilëve asnjë personi nuk guxon t`i mohohet e drejta në shkollim.

Andaj, drejtoria Komunale e Arsimit në Lipjan ka për qëllim krijimin e kushteve për edukim cilësor të të gjithë nxënësve dhe avancim të vazhdueshëm profesional të mësimdhënësve në përputhje me Kornizën e Kurrikulës së Arsimit Parauniversitar të Kosovës.

Në bazë të raportimit nga shkollat në Komunën e Lipjanit, rezulton se në vitin shkollor 2022/2023 kanë qenë të regjistruar 11571 nxënës në të gjitha nivelet duke filluar nga niveli 0 derin në klasen e 12 të sistemuar në 24 shkolla fillore të mesme të ulëta, 3 shkolla të mesme të larta dhe një institucion parashkollor me pesë paralele të ndara në pesë fshatra . Nga ky numër i përgjithshëm i nxënësve 11062 janë shqiptar apo 95.6 %; 453 janë ashkalinjë apo 3.91 %; 33 janë rom apo 0.28% dhe 23 janë kroat apo 0.198%.

Duke patur parasyshë që nga numri i përgjithshëm i nxënësve rreth 5 % janë nga komunitetet pakicë dhe bazuar në gjendjen jo të mirë ekonomike-financiare dhe sociale dhe vështërsive të tjera janë raportuar gjithsejt 69 nxënës që kanë braktisur shkollimin.

Po ashtu janë raportuar 181 nxënës me një prind apo asnjërin prind si dhe 85 nxënës me agftësi të kufizuara

Me qëllim të përkrahjes profesionale të shkollave ku janë të punësuar 1022 mësimdhënës prej të cilëve 459 meshkuj dhe 563 femra, DKA ka punësuar edhe 5 psikologe shkollore, 1 logopede , 4 asistent për fëmijë me aftësi të kufizuara, janë përkrahur 4 Qendra të Mësimit Plotësues në bashkëpunim me OJQ, të cilat bashkëpunojnë ngushtë me Ekipin Komunal të Vlerësimit.

Megjithatë, për shkak se DKA ballafaqohet me mungesë të stafit të mjaftueshëm , mandej ka vetëm një veturë në dispozicion të drejtorisë, vështirsohet funksionimi i EPRBM-së komunale dhe atyre shkollore

Gjithashtu në shumicen e shkollave funksionaliteti i ekipeve të EPRBM-ve ballafaqohet me sfida të shumta, të cilat përfshijnë natyrën e punës në teren , koordinimin e domosdoshëm ndërinstitucional, trajnimet e vazhdueshme të ekipeve , takimet me prindër dhe nxënës e shumë angazhime të tjera ,të cilat kanë edhe implikime buxhetore.

Edhe pse Ligjin Nr. 04/L-032 për Arsimin Parauniversitar në Republikën e Kosovë parashef arsimin e detyryshëm (Shkollimi i detyruar fillon në fillim të vitit shkollor pas datës kur fëmija arrin moshën gjashtë (6) vjeçare që është mosha minimale për shkollimin e detyruar dhe përfundon në fund të nivelit 2 të ISCE), te rastet e braktisjes zbatimi I tij në praktikë hasë në vështësi për shumë arsye

Me qëllim të funksionimit sa më të mirë të këtyre EPRBM-ve , grupi punues në nivel komune ka hartuar draftplanin komunal të veprimit kundër braktisjes dhe mosregjistrimit në shkollës 2024-26 në të cilin përfshihen një sërë aktivitete.

**Qëllimi i planit të punës**

Koordinimi i veprimeve ndërinstitucionale dhe ngritja e kapaciteteve në nivel lokal dhe shkollor në zbatim të detyrimeve ligjore për parandalim dhe reagim ndaj braktisjes dhe mosregjitrimit të shkollës, duke rritur përfshirjen e fëmijëve në arsim dhe zvogëlimin e braktisjes.

**Objektivat e Planit Komunal të Veprimit**

* **Objektiva e përgjithshme I**: Parandalimi dhe Identifikimi i hershëm i nxënësve në rrezik të braktisjes dhe ofrimi i ndërhyrjeve të duhura për t'i mbështetur ata, si këshillim, mbështetje dhe mentorim

**Objektivat specifike:**

* 1. Funksionalizimi i EPRBMve komunale dhe shkollore, si dhe monitorimi i vazhdueshëm i braktisjes në nivel komune;
  2. Koordinimi ndërinstitucional dhe me partnerë zhvillimorë në mbështetjen e aktiviteteve të shkollave;
  3. Monitorimi i progresi akademik dhe joakademik i nxënësve dhe t'u ofrohet atyre mbështetje kur është e nevojshme.
* **Objektiva e përgjithshme II**: Ulja e përqindjes së e braktisjes së shkollës duke krijuar një tranzicion të lehtë nga shkolla e mesme e ulët në shkollën e mesme të lartë, bazuar në mundësitë e karrierës që përputhen me aftësitë, dhe interesat e nxënësve

**Objektivat specifike**:

2.1. Urëzimi mes shkollës së mesme të ulët me shkollën e mesme të lartë duke filluar nga klasa e 6-të

2.2. Ndërgjegjësimi i prindërve dhe nxënësve për orinetimin në profile sipas kompetencave dhe interesave të fëmijës;

2.3. Krijimi i partneriteteve me bizneset lokale për të ofruar mundësi të punës praktike, programe të mentorimit dhe mundësi për krijimin e vendeve të punës

2.4. Monitorimi i zbatimit të planit të veprimit.

Këto objektiva janë detajuar me aktivitete, indikatorë, afate kohore, institucione përgjegjëse dhe mbështetëse, si dhe me buxhetin e planifikuar, ashtu që lehtësisht monitorohen në faza periodike.

**Rezultatet kryesore të pretenduara:**

* Rritja e monitorimit dhe mbikëqyrjes nga inspektorati
* Funksionalizimi i EPRMB në Komunë dhe në të gjitha shkollat
* Në fund të secilit vit pretendojmë rezultate konkrete për numrin / përqindjen e rasteve të zgjidhura
* Përgjigjja ndaj rasteve të nx. të panotuar dhe me shumë mungesa
* Rritja e raportimit cilësor nga shkollat/ zvogëlimi i braktisjes

**Buxhetimi:**

Buxheti i paraparë në këtë plan arrin deri në 22100.00€ .

**Monitorimi:**

Zbatimin e këtij plani e monitoron EPRBM komunale, e cila bën raport vjetor mbi zbatimin e planit. Ky plan veprimi do të shoqërohet me kornizë monitoruese, e cila do ta lehtësojë procesin e monitorimit dhe raportimin në afatet e përcaktuara, gjashtëmujore dhe vjetor

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Objektiva e përgjithshme 1. Fuqizimi i EPRBMve për parandalim dhe identifikim të hershëm të nxënësve në rrezik të braktisjes dhe ofrimi i ndërhyrjeve të duhura për t'i mbështetur ato, si këshillim, mbështetje dhe mentorim** | | | | | | | | | | |
| **Objektiva specifike 1.1: Funksionalizimi i EPRBMve komunale dhe shkollore, si dhe monitorimi i vazhdueshëm i braktisjes në nivel komune** | | | | | | | | | | |
| **Nr.** | **Aktivitetet** | **Treguesit** | | **Afati kohor** | | | | **Institucioni përgjegjës** | **Institucionet mbështetëse** | **Buxheti** |
| 2024 | 2025 | 2026 | |
| 1.1.1 | Funksionalizimi i EPRBM-së komunale me takime dhe raportime të rregullta | Vendimi, procesverbalet, Agjendat  Takimet | | Janar-mars |  |  | | DKA | Komuna  MASHTI | 1500.00 € |
| 1.1.2. | Ekipet e EPRBM në të gjitha shkollat e arsimit parauniversitar janë të themeluara | Vendimet e EPRBM-ve shkollore me procesverbalet dhe anëtarët e ekipeve në 27 shkolla janë të raportuara të cilat do të rifunksionalizimi në shkollat ku lëvizje të anëtarëve të ekipit | | Janar-mars |  |  | | DKA | MASHTI  Partnerët | 0.00 |
| 1.1.3 | Seanca mbështetëse për EPRBM-në komunale.  Takime informuese | Agjendat, listat e pjesëmarrjes me ekspert të jashtëm nga MASHT/OJQ (trajnime) | | x | x |  | | DKA | MASHTI  Donatorët  Partnerët | 1500.00€ |
| 1.1.4 | Seanca mbështetëse për EPRBM-të shkollore | Agjendat, listat e pjesëmarrjes 4 takime minimalisht në vit  Organizimi i trajnimeve për ekipet EPRBM-ve shkollore  Sigurimi i materialeve për organizimin aktiviteteve | | x | x |  | | DKA | MASHTI  Partnerët | Donatorët  3000.00 € |
| 1.1.5. | Asistimi i EPRBM-ve shkollore për përdorimin e SPH-së (sisitemi i paralajmërimit të hershëm) | Nr. i takimeve, nr. i shkollave përfituese  Angazhimi i studenteve te fushes në perkrahjen e ekipeve shkollore (organizimi transportit dhe shpenzimeve tjera) | | x | x | X | | DKA | MASHTI  Partnerët | 1500.00€ |
|  |  |  | |  |  |  | |  |  |  |
| **Objektiva specifike 1.2: Koordinimi ndërinstitucional dhe me partnerë zhvillimorë në mbështetjen e aktiviteteve të shkollave dhe nxënësve në nevojë** | | | | | | | | | | |
|  | **Aktivitetet** | **Treguesit** | **Afati kohor** | | | | | **Institucioni përgjegjës** | **Institucionet mbështetëse** | **Buxheti** |
| 2024 | | 2025 | | 2026 |
| 1.2.1 | Takime koordinuees me partnerë | Nr. i takimeve, që do të realizohen me partnerë minimalisht 2 brenda vitit  Rezultatet: perpunimi i të dhënave ekzistuese për numrin e braktisjeve; koordinimi i aktiviteteve vetëdijësuese për regjistrim në shkolla | x | | x | | x | DKA | MASHTI  Partnerët | 600.00€ |
| 1.2.2 | Zhvillimi i projekteve ndërsektoriale (zyra per komunitete, qps, zyra e kryetarit, DKA) në parandalim të dukurive negative që e sfidojnë vijimin e rregullt të shkollës të gupeve të caktuara të ndënësve | Nr. i projekteve, aktiviteteve ndërgjegjësuese ( 3 projekte per tri vite)  Nr. i shkollave përfituese ( 8 shkolla)  Nr. i nxënësve për fitues ( varesisht nga raportet e shkollave) | Tetor-nentor | | Tetor -nentor | | Tetor -nentor | DKA | Drejtoritë tjera komunale  Partnerët | 3000.00€ |
| 1.2.3 | Mbështetja e nxënësve dhe stimuj të tjerë (shpërblime) për motivimin e shkollimit të qëndrueshëm. | Përkrahje financiare (pako mbështetëse ose subvencionim) të identifikuar nga ekipi dhe shkolla  Nr. i nxënësve përfitues  Muaji solidaritetit | x | | x | | x | Kuvendi Komual  Donator | Partnerët | 1000.00€ |
| 1.2.4. | Fushat vetëdijësimi për regjistrim i fëmijëve në klasa parafillor dhe të para | Prill -maj | x | | x | | x | DKA | Donator | 1500.00€ |
| **Objektiva specifike 1.3: Monitorimi i progresi akademik dhe joakademik i nxënësve dhe t'u ofrohet atyre mbështetje kur është e nevojshme.** | | | | | | | | | | |
|  | **Aktivitetet** | **Treguesit** | **Afati kohor** | | | | | **Institucioni përgjegjës** | **Institucionet mbështetëse** | **Buxheti** |
| 2024 | | 2025 | 2026 | |
| 1.3.1. | Zhvillimi i një sistemi të regjistrit kumulativ për nxënësit e klasave 6-9 | Regjistri i zhvilluar.  Evidencat | x | | x | x | | Masht  DKA  shkollat | MASHTI  Partnerët | 0.00€ |
| 1.3.2. | Sigurimi i trajnimeve për mësuesit dhe administratorët e shkollave se si të mirëmbajnë dhe përdorin sistemin e regjistrit kumulativ; | Trajnimet e zhvilluara | Në muajin nëntor dhe në muajin prill | | Në muajin nëntor dhe në muajin prill | Në muajin nëntor dhe në muajin prill | | DKA  MASHTI | Partnerët | 0.00€ |
| 1.3.3 | Takimet e rregullta me prindërit, mësuesit dhe administratorët e shkollave për të rishikuar përparimin akademik dhe joakademik të nxënësve nga kryetari i komunes | Takimet e realizuara | x | | x | x | | Shkollat | DKA | 0.00€ |
| 1.3.4 | Sigurimi i fondeve për aktivitetet mbështetëse për nxënësit që kanë vështirësi akademike ose personale; | Buxheti i ndarë  Aktivitete e realizuara | x | | x | x | | DKA  shkollat | MASHTI  MEF | 1000.00€ |
| 1.3.5. | Zbatimi i sistemit kombëtar për identifikimin dhe adresimin e faktorëve të rrezikut për braktisjen e shkollës, si mungesat në shkollë, performancë e dobët akademike dhe çështjet e sjelljes. | SPH funksional dhe i përdorshëm nga të gjitha shkollat | x | | x | x | | Shkollat  DKA | MASHTI  Partnerët | 0.00€ |
|  |  |  |  | |  |  | |  |  |  |
| **Objektiva e përgjithshme 2. Ulja e përqindjes së e braktisjes së shkollës duke krijuar një tranzicion të lehtë nga shkolla e mesme e ulët në shkollën e mesme të lartë, bazuar në mundësitë e karrierës që përputhen me aftësitë, dhe interesat e nxënësve.** | | | | | | | | | | |
| **Objektiva specifike 2.1: Urëzimi mes shkollës së mesme të ulët me shkollën e mesme të lartë duke filluar nga klasa e 6-të** | | | | | | | | | | |
| **Nr.** | **Aktivitetet** | **Treguesit** | **Afati kohor** | | | | | **Institucioni përgjegjës** | **Institucionet mbështetëse** | **Buxheti** |
| 2024 | | 2025 | 2026 | |
| 2.1.1 | Zbatimi i politikave për orientimin në karrierë në fazat e hershme dhe me fokus për nxënësit e klasës së 6-të. | U.A i zbatueshëm  Aktivitet e rregullta, të realizuara | x | | x | x | | Shkollat  DKA | MASHTI  Partnerët |  |
| 2.1.2. | Organizimi i panaireve të karrierës për t'i ekspozuar nxënësve para profesioneve të ndryshme dhe mundësi punësimi. | Panairet e realizuara  Këshilla grupore dhe individuale , identifikimi i nevojave  Transporti i nxenesve nga shfmu-të në shml (Dyert e hapura) | x | | x | x | | Shkollat  DKA | MASHTI  Partnerët | 1500.00€ |
| 2.1.3 | Angazhimi i këshilltarëve për orientimin në karrierë në shkollat e mesme të ulëta për t'u ofruar nxënësve këshilla dhe mbështetje profesionale. | Nr. i këshilltarëve të karrierës të punësuar në shkolla  Numri i keshilltareve sipas dispozitave ne UA |  | | x | x | | DKA | MASHTI | Kosultimi i udhezimit per keshilltaret e karrieres |
| 2.1.4 | Hartimi i një programi që i ndihmon nxënësit në planifikimin e karrierës dhe vendimmarrjen, i cili përfshin lidhjen e tyre me shkollat e mesme të larta. | Programi i hartuar dhe i shpërndarë në shkolla, postera , fllajera fletëpalosje | x | | x | x | | Shkollat  DKA | MASHTI  Partnerët | 1500.00€ |
| **Objektiva specifike 2.2: Ndërgjegjësimi i prindërve dhe nxënësve për orinetimin në profile sipas kompetencave dhe interesave të fëmijës** | | | | | | | | | | |
|  | **Aktivitetet** | **Treguesit** | **Afati kohor** | | | | | **Institucioni përgjegjës** | **Institucionet mbështetëse** | **Buxheti** |
| 2024 | | 2025 | 2026 | |
| 2.2.1 | Përgatitja e materialeve informuese për prindër dhe nxënës. | Materialet e përgatitura  Videomesazhe | x | | x | x | | Shkollat  DKA | MASHTI  Partnerët | 1500.00€ |
| 2.2.2 | Punëtori me prindër për promovimin e profileve arsimore dhe përparësitë e orientimit të saktë të fëmijëve në shkollimin e mesëm. | Nr. i punëtorive, takimeve të realizuara  Së paku 1 punëtori në vit në të gjitha shkollat (27) | x | | x | x | | Shkollat  DKA | MASHTI  Partnerët | 3000.00€ |
| 2.2.3 | Seminare për nxënësit e shkollave të mesme të ulëta për të eksploruar aftësitë, interesat dhe aftësitë e tyre. | Nr. i seminareve e realizuara me nxënës  Keshilltari karrieres seminare me klasat 6,7,8,9 në kordinim me UA | x | | x | x | | Shkollat  DKA | MASHTI  Partnerët | 0.00 |
| 2.2.3. | Takime të përbashkëta me prindër, nxënës me folës motivues. | Numri i takimeve të realizuara | x | | x | x | | Shkollat  DKA | MASHTI  Partnerët | 0.00 |
|  |  |  |  | |  |  | |  |  |  |
| **Objektiva specifike 2.3. Krijimi i partneriteteve me bizneset lokale për të ofruar mundësi të punës praktike, programe të mentorimit dhe mundësi për krijimin e vendeve të punës.** | | | | | | | | | | |
|  | **Aktivitetet** | **Treguesit** | **Afati kohor** | | | | | **Institucioni përgjegjës** | **Institucionet mbështetëse** | **Buxheti** |
| 2024 | | 2025 | 2026 | |
| 2.3.1. | Identifikimi i bizneseve dhe krijimi i marrëveshjeve të mirëkuptimit për shkollat profesionale | Nr. i marrëveshjeve dhe i partnerëve (sa është kerkesa/nevoja)  100 | 60 | | 80 | 100 | | Shkollat  DKA | MASHTI  Partnerët | 1500.00 |
| 2.3.2. | Zbatimi i marrëveshjeve të mirëkuptimit sipas përgjgejësve të ndara.  Trajnimi i personelit mesimor  Ushtrime me nxënës për aftësi të buta  Realizimi i mësimit në vendin e punës  Realizimi i mësimit dual.  Marketingu i shkollës ( i profileve dhe aktivetetet që realizohen në shkollë) | Nr. i shkollave dhe profileve përfituese të marrëveshjeve (nr. shkollave, transporti i këtyre nxënՃsve)  Nr. i nxënësve që mbështeten për punën praktike.  Rritja e interesimit të nxënësve për drejtimet teknike  Takime me nxënës të klasave 9  Shperndarja e fletëpalosjeve dhe postereve për ti motivuar nxënësit të regjistrohen ne shkollen tonë,  Mirëmbajtja, postimet, sponzorizimi i aktiviteteve që realizon shkolla me nxënësit në mediat sociale | x | | x | x | | Shkollat  DKA | MASHTI  Partnerët | 3000.00€ |
| 2.3.3 |  |  |  | |  |  | |  |  |  |
| **Objektiva specifike 2.4. Monitorimi i zbatimit të planit të veprimit** | | | | | | | | | | |
|  | **Aktivitetet** | **Treguesit** | **Afati kohor** | | | | | **Institucioni përgjegjës** | **Institucionet mbështetëse** | **Buxheti** |
| 2024 | | 2025 | 2026 | |
| 2.4.1. | Zhvillimi dhe aprovimi i kornizës monitoruese | Korniza monitorues e zhvilluar | x | |  |  | | DKA - Shkollat | MASHTI  Partnerët | 0.00€ |
| 2.4.2. | Mbledhja e të dhënave sipas kornizës monitoruse | Të dhënat e mbledhura | x | | x | x | | DKA  Shkollat | MASHTI  Partnerët | 0.00€ |
| 2.4.3 | Analiza e të dhënave | Të dhënat e analizuara | x | | x | x | | DKA  Shkollat | MASHTI  Partnerët | 0.00€ |
| 2.4.4. | Raportimi mbi zbatimin e planit të veprimit | Raportimi i rregullt vjetor | x | | x | x | | DKA  Shkollat | MASHTI  Partnerët | 0.00€ |
| 2.4.5. | Matja e progresit të **zbatimit të planit të veprimit** | Raportimi i rregullt vjetor | x | | x | x | |  |  | 0.00€ |

**Shtojca : Korniza përkatëse ligjore, dokumentet e politikave dhe referencat shtesë**

**Ligjet**

* Kushtetuta e Kosovës,

<https://gzk.rks-gov.net/ActDocumentDetail.aspx?ActID=3702>

* Ligji 04/L-032 për Arsimin parauniversitar në Kosovë, 16 shtator 2011,<https://gzk.rks-gov.net/ActDocumentDetail.aspx?ActID=2770>
* Ligji nr. 2003/12 për Qasjen në dokumente zyrtare, 6 nëntor 2003,<https://gzk.rks-gov.net/ActDetail.aspx?ActID=2470>
* Ligji nr. 03/L – 172 për Mbrojtjen e të dhënave personale, 31 Maj 2010, <https://gzk.rks-gov.net/ActDocumentDetail.aspx?ActID=2676>
* Ligji nr. 02/L-37 për Përdorimin e gjuhëve, 1 Mars 2007<https://gzk.rks-gov.net/ActDocumentDetail.aspx?ActID=2440>

**Udhëzimet administrative**

* Udhëzimi administrativ 08/2018 për themelimin dhe fuqizimin e ekipeve për parandalim dhe reagim ndaj braktisjes dhe mosregjistrimit në arsiminparauniversitar <https://masht.rks-gov.net/udhezimi-adinistrativ-masht-nr-08-2018-per-themelimin-dhe-fuqizimin-e-ekipeve-parandalimdhe-kbmnapu/>
* Udhëzimi administrativ nr. 9/2011 për mbledhjen dhe raportimin e të dhënave statistikore nga shkollat dhe institucionet parashkollore në arsimin parauniversitar duke përdorur sistemin për menaxhimin e informatave në arsim, 30 dhjetor 2012, <https://masht.rks-gov.net/9-ua-per-mbledhjen-dhe-raportimin-e-te-dhenave-statestikore-nga-shkollat-dhe-institucionet-parashkollore-ne-arsimimin-parauniversitar-duke-perdorur-sistemin-per-menaxhimin-e-informative-ne/>
* U.A për transferin e nxënësve <https://masht.rks-gov.net/16-ua-per-kalimin-e-nxenesit-te-shkolles-se-mesme-te-larte-prej-nje-profili-arsimor-ne-tjetrin-prej-nje-shkolle-ne-shkollen-tjeter-nr-16-2011-date-30-12-2011/>
* UA. 08/2022 për dokumentacionin shkollor të arsimit parauniversitar, <https://masht.rks-gov.net/udhezim-administrativ-masht-nr-08-per-dokumentacionin-shkollor-ne-arsimin-parauniversitar> /
* U.A 03/2012 Barasvlera dhe njohja e dokumenteve të arsimit parauniversitar të lëshuara jashtë Republikës së Kosovës <https://masht.rks-gov.net/ua-barasvlera-dhe-njohja-e-dokumenteve-te-arsimit-parauniversitar-te-leshuara-jashte-republikes-se-kosoves-nr-03-2012-date-02-05-2012/>
* U.A. 19/2015, Për sistemimin e nxënësve të cilët kanë migruar nga viti shkollor 2014/2015 <https://masht.rks-gov.net/ua-masht-nr-19-2015-per-sisteminin-e-nxenesve-te-cilet-kane-migruar-nga-viti-shkollor-2014-2015/>
* U.A. 1/2016, Përcaktimi i kushteve, kritereve dhe procedurave për organizimin e mësimit plotësues për nxënësit e riatdhesuar <https://masht.rks-gov.net/ua-nr-01-2016-dt-12-01-2016-per-percaktimin-e-kushteve-kritereve-dhe-procedurave-per-organizimin-e-mesimit-plotesues-per-nxenesit-e-riatdhesuar-organizimi-dhe-planifikimi-i-procesit-arsimor-ne-ars/>
* U.A 01/2014 për organizimin dhe planifikimin e AAP <https://masht.rks-gov.net/ua-masht-nr-01-2014-organizimi-dhe-planifikimi-i-procesit-arsimor-ne-arsimin-dhe-aftesimin-profesional/>.
* U.A 02/2014 Numri i nxënëse me module dhe kualifikime te AAP, resurset, infrastrukturadhe siguria e nxënësve <https://masht.rks-gov.net/ua-masht-nr-02-2014-numri-i-nxenesve-me-module-dhe-kualifikime-te-aap-resurset-infrastruktura-shkollore-siguria-e-nxenesve/>
* UA (MASHT) Nr. 06.2014 Kodi i mirësjelljes dhe masat disiplinore për nxënës të shkollave të mesme të larta <https://gzk.rks-gov.net/ActDocumentDetail.aspx?ActID=10128>
* UA- MASHT Nr: 12/2014 Përjashtimet në moshë me rastin e regjistrimit në arsimin dhe aftësimin për të rritur <https://masht.rks-gov.net/ua-masht-nr-12-2014-perjashtimet-ne-moshe-me-rastin-e-regjistrimit-ne-arsimin-dhe-aftesimin-per-te-rritur/>

( Politika për mësimin dual ka filluar nga shtatori 2022 fillimsiht në 4 profile: kuzhinier, asistent i restorantit, floktar dhe murator)

Ministria e Arsimit është e interesuar për sistemin dual të mësimit, me synimin që në secilën komunë të bashkëpunohet me bizneset që kanë mundësi punësimi për të rinjtë, duke u kujdesur për sigurinë në punë dhe çështjet që ndërlidhen me punën që e bëjnë nxënësit nën moshën 18 vjet.

**Strategjitë kombëtare/planet e veprimit**

* Plani strategjik i arsimit në Kosovë (2022-2026),
* Strategjia për të drejtat e fëmijës (2019-2023),
* Strategjia kombëtare kundër trafikimit me njerëz në kosovë (2022-2026),
* Strategjia dhe plani i veprimit për përfshirjen e komuniteteve rom dhe ashkali në shoqërinë kosovare (2022-2026).

**Të tjera**

* *Mundësi të Barabarta për arsim për të gjithë, Doracak për ekipet shkollore për parandalim dhe reagim ndaj braktisjes dhe mosregjistrimit në arsimin e obliguar* ( MASHT, 2023)
* *Mundësi të Barabarta për arsim për të gjithë, Doracak për ekipet komunale për parandalim dhe reagim ndaj braktisjes dhe mosregjistrimit në arsimin e obliguar (* MASHT, 2023)
* Agjencia Gjermane për Bashkëpunim Ndërkombëtar (GIZ)*, Trajtimi i refuzimit të shkollës dhe braktisjeve: doracak i orientuar kah praktika [Dealing ëith school refusal and dropouts: A practice-oriented manual] (tetor 2011).*
* Raporti i OSBE-së: *Përcjellja e braktisjes së shkollës dhe mosvijimit në Kosovë http://www.osce.org/sq/kosovo/95113?download=true (qasur më 24 mars 2014).*
* *Regjistrimi dhe braktisja e shkollës nga vajzat në Kosovë (MAShT & UNICEF2004).*
* *Braktisja e shkollës nga nxënësit në Kosovë (MASHT, 2008)*
* Instituti Pedagogjik i Kosovës, *Femijët jashte shkollës – Studim bazë për praktikat e parandalimit dhe të reagimit ndaj braktisjes dhe mosregjistrimit në shkollë* (2014)
* UNICEF, Përmbledhje e Politikave - *Të gjithë femijët regjistrohen, vijojnë dhe përfundojnë arsimimin*, 2014